RESOLUCIÓN do 7 de maio de 2019, da Dirección Xeral de Maiores e Persoas con Discapacidade, pola que se publica a Resolución do 7 de maio pola que se aproba a relación provisional de persoas admitidas/excluídas e a lista de espera para cubrir prazas para a estadía e o tratamento dentro do programa de Benestar a través de talasoterapia 2019.
Consellería de Política Social — III. Outras disposicións — 10/05/2019

No Diario Oficial de Galicia núm. 64, do 2 de abril de 2019, publícase a Orde do 25 de marzo de 2019 pola que se regula a oferta de prazas para as estadías e o tratamento dentro do programa de Benestar a través de talasoterapia 2019 e se procede á súa convocatoria. O número de prazas convocadas ascende a 362 e a súa distribución por talasos correspóndense co establecido no anexo IV da convocatoria. Do total de prazas convocadas resultan provisionalmente adxudicadas as seguintes:
De conformidade co disposto no artigo 45 da Lei 39/2015, do 1 de outubro, do procedemento administrativo común das administracións públicas, e nos artigos 13.3 e 16 da referida Orde do 25 de marzo de 2019, a resolución será obxecto de publicación no Diario Oficial de Galicia, tendo efectos de notificación. Tamén será publicada na paxina web da Consellería de Política Social no enderezo http://www.xunta.gal/politica-social.
Primeiro. Ordenar a publicación da Resolución do 7 de maio de 2019 pola que se aproba a relación definitiva de persoas admitidas/excluídas e lista de espera para cubrir prazas nos talasos e quendas mencionados para o ano 2019 e na páxina web:
O texto completo non se publica no Diario Oficial de Galicia na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de 10 días hábiles para que as persoas interesadas que se acrediten como tal ou os seus representantes, comparezan para consultar a dita resolución nas dependencias da Dirección Xeral de Maiores e Persoas con Discapacidade da Consellería de Política Social, Subdirección Xeral de Dependencia e Valoración da Discapacidade, situada no Edificio Administrativo de San Caetano, s/n, 15781 Santiago de Compostela, das 9.00 ás 14.00 horas, de luns a venres.
Segundo. A adxudicación de prazas vacantes con posterioridade á resolución realizarase, se for o caso, conforme o disposto no artigo 16 da orde de convocatoria.
Terceiro. A concesión da praza adxudicada provisionalmente queda condicionada á obriga por parte das persoas beneficiarias de confirmar, por escrito, a súa aceptación acompañada do xustificante de pagamento da cantidade de 30 euros que, en concepto de reserva, se deba facer efectiva no talaso asignado.
Cuarto. A Resolución do 7 de maio de 2019 pon fin á vía administrativa e contra ela poderase interpoñer recurso potestativo de reposición ante a persoa titular da Consellería de Política Social, no prazo dun mes contado a partir do día seguinte ao da finalización do prazo de dez días establecido no parágrafo primeiro, ou impugnala directamente ante a orde xurisdicional contencioso-administrativo, no prazo de dous meses contados a partir do día seguinte ao prazo de dez días mencionado, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de maio de 2019